 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 558**

(protokols Nr. 20, 15. p.)

**Par Leader projekta “Bērzaunes estrādes “Aizvējš” skatītāju sēdvietu daļas un skatuves daļas seguma rekonstrukcija Bērzaunes pagastā” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Bērzaunes estrādes “Aizvējš” skatītāju sēdvietu daļas un skatuves daļas seguma rekonstrukcija Bērzaunes pagastā”,kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts veikt Bērzaunes estrādes “Aizvējš” koka solu un to betona kāju demontāžu skatītāju daļā, atjaunojot 2-3 stacionāras rindas un pārējos solus aizstājot ar pārvietojamiem saliekamajiem krēsliem ar atzveltnēm 200 gab. un pārvietojamiem galdiem 16 gab., ko varēs izmantot publisku pasākumu nodrošināšanai visā Bērzaunes pagasta teritorijā. Estrādes skatuves daļā paredzēts demontēt nelīdzeno asfaltbetona segumu, tā vietā ieklājot industriālo betonu ar slīpētu virsmu.

Projekta attiecināmās izmaksas ir 20 000,00 EUR (divdesmit tūkstoši eiro, 00 centi), no tām ELFLA finansējums (70%) – 14 000,00 EUR (četrpadsmit tūkstoši eiro, 00 centi), pašvaldības līdzfinansējums (30%) – 6 000,00 EUR (seši tūkstoši eiro, 00 centi).

 Projekta kopējo izmaksu apmērs tiks precizēts pēc projekta būvniecības dokumentācijas izstrādes un projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Bērzaunes estrādes “Aizvējš” skatītāju sēdvietu daļas un skatuves daļas seguma rekonstrukcija Bērzaunes pagastā”nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas EUR 20 000,00 (divdesmit tūkstoši euro, 00 centi) apmērā, tajā skaitā ELFLA finansējums – EUR 14 000,00 (četrpadsmit tūkstoši euro, 00 centi) un Madonas novada pašvaldības līdzfinansējums – EUR 6000,00 (seši tūkstoši euro, 00 centi).

 Domes priekšsēdētājs A. Lungevičs

*Lācis 20249112*